b'\n_START_ARTICLE_\nIgor Ivanovi\xc4\x8d Meller-Zakomelski\n_START_SECTION_\n\xc5\xbdivljenje\n_START_PARAGRAPH_\nLeta 1781 je vstopil v Preobra\xc5\xbeenski polk, a je bil nato preme\xc5\xa1\xc4\x8den k artileriji. Leta 1788 je bil kot podpolkovnik dodeljen Bu\xc5\xa1kemu lovskemu korpusu in 2. septembra 1793 je bil povi\xc5\xa1an v polkovnika. Preme\xc5\xa1\xc4\x8den je bil v Tverski karabinjerski polk in leta 1797 v Rjazanski kirasirski polk. A \xc5\xa1e istega leta je bil odpu\xc5\xa1\xc4\x8den iz voja\xc5\xa1ke slu\xc5\xbebe._NEWLINE_Ponovno je bil aktiviran 2. novembra 1800 s \xc4\x8dinom polkovnika, nakar pa je bil 15. marca 1801 povi\xc5\xa1an v generalmajorja ter imenovan za poveljnika Tverskega dragonskega polka._NEWLINE_V bitki pri Austerlitzu je bil hudo ranjen in ujet. 29. oktobra 1812 je postal poveljnik Mariupolskega huzarskega polka. V za\xc4\x8detku kampanje leta 1812 je poveljeval korpusu (27 473 vojakov), nato pa je postal poveljnik 1. konjeni\xc5\xa1kega korpusa._NEWLINE_17. decembra 1815 je bil dokon\xc4\x8dno upokojen.'